Premierul desemnat Ludovic Orban a fost testat în cursul zilei pentru noul coronavirus, iar rezultatul este NEGATIV. De asemenea, miniștrii care au fost testați la Parlament au rezultate negative, au anunțat oficial autoritățile, vineri seara.

Miniștrii testați negativ sunt:

Victor Costache

Raluca Turcan

Nicolae Ciucă

Florin Cîțu

Virgil Popescu

Adrian Oros

Marcel Boloș

Marcel Vela

Ionuț Stroe

Costel Alexe

Bogdan Gheorghiu

Ion Ștefan

Pe de altă parte, ministrul interimar al muncii, Violeta Alexandru, care nu era prezentă la Parlament în momentul în care miniștrilor de mai sus li s-au prelevat probe, a mers împreună cu echipa să-și facă testul pentru Covid-19 și a anunțat, vineri seara, pe Facebook, că rezultatele au fost de asemenea negative.

Guvernul are 18 membri.

Ministrul justiției și ministrul de externe nu au fost nici ei la Parlament, la ședința liberalilor, iar pentru ceilalți miniștri probele sunt încă în prelucrare.

Liderul PNL, premierul Ludovic Orban, a declarat vineri că, având în vedere că senatorul Vergil Chiţac, diagnosticat cu coronavirus, a participat la reuniunea Biroului Politic, toţi membrii conducerii liberale se vor izola la domiciliu, iar toţi senatorii din grupul senatorial au obligaţia să se izoleze.

Editor: Luana Păvălucă